વખત થતાં સંત સમાજના જેના આસન ઢળાઈ ગયા છે એવા સંત ભગત પોતાના ભજન મંડળી સાથે હરિગુણ ગાતા ઝાંઝપખાલ અને કરતાલના અવાજોને આભમાં રમતાં મૂકતાં હરિજનવાસમાંથી નીકળી ઉભી બજાર વીંધી હાલી નીકળ્યા. ભક્તિના ભાવમાં ભીંજાયેલો ભગત! દરબારગઢના ચોકમાં આવીને ઝરૂખે બેઠેલા ઝાલાવાડના ધણી સામે બે હાથ જોડી હરખાતા મોઢે ઉભા રહ્યા. હકડેઠઠ માનવમેદની મીટ ઘડી ભગત માથે તો ઘડી જ રાજ માનસિંહ માથે રમવા માંડી!